proxectonos/corpus_dominio_legal_administrativo_tmp huggingface dataset:
02/12/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 19 de novembro de 2014 da Xefatura Territorial da Coruña pola que se concede a autorización administrativa previa e de construción dunha instalación eléctrica no concello de A Coruña IN407A 2014/103

Visto o expediente para outorgamento de autorización administrativa previa e de construción da instalación eléctrica que a seguir se cita: Núm. Expte: IN407A 2014/103-1 Solicitante: Unión Fenosa Distribución, S. A. Enderezo Social: Avda. de Arteixo, 171 - 15007 A Coruña Denominación: Cambio de sección lmts. Eir-709 Situación: Concello de A Coruña Tramo liña de media tensión soterrada EIR-709 a 15/20 KV, cunha lonxitude de 0,219 km, coa orixe na cela de liña existente no CT. Polig Elviña, nº 10 (Expte: 29195) en conductor RHZ1-20L 12/20 KV 3 (1x240 mm2 AL) e final en cela de liña existente no CT. Polig Elviña, nº 14 (Expte: 29.195) Cumpridos os trámites ordenados na Lei 24/2013, do 26 de decembro (BOE nº 310), do sector eléctrico, e no título VII, capítulo II do Real decreto 1955/2000, do 1 de decembro (BOE nº 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica e de acordo coa Resolución do 19 de febreiro de 2014 da Dirección Xeral de Enerxía e Minas pola que se aproba o procedemento de autorización administrativa de construción (DOG núm.54) esta xefatura territorial resolve: Conceder a autorización administrativa previa e a autorización administrativa de construción da dita instalación, cuxas características se axustarán en todas as súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra esta resolución, que non é definitiva en vía administrativa, cabe interpor recurso de alzada ante o conselleiro de Economía e Industria no prazo dun mes contado a partir do día seguinte ao da súa notificación ou publicación nos termos establecidos nos artigos 107, 110, 114 e 115 da lei 30/1992, do 26 de novembro, de réxime xurídico das administracións públicas e do procedemento administrativo común (modificada pola lei 4/1999, do 13 de xaneiro), sen prexuízo de que os interesados poidan interpor calquera outro recurso que se considere pertinente. A Coruña, 19 de novembro de 2014 O Xefe Territorial Isidoro Martínez Arca
02/12/2014 | Administración LocalProvincial
Deputación Provincial da Coruña
Área de Acción Territorial. Servizo de Xestión de Plans. Sección de Plans Especiais
Aprobación do plan de conservación de vías provinciais 2014, cuarta fase

O Pleno da Deputación Provincial da Coruña, na sesión ordinaria que tivo lugar o 27 de novembro de dous mil catorce (27/11/2014), acordou a aprobación do asunto que a continuación se menciona: Aprobación do Plan de conservación de vías provinciais 2014, cuarta fase, integrado polas obras que se relacionan a continuación, coa indicación da súa denominación e orzamento: O que se expón ao público por un prazo de dez días hábiles, que se contarán desde o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente na Sección de Plans Especiais. A Coruña, 27 de novembro de 2014 O presidente O secretario Diego Calvo Pouso José Luis Almau Supervía
02/12/2014 | Administración LocalMunicipal
Cabana de Bergantiños
Edicto de aprobación dos padróns fiscais da taxa pola prestación do servizo de axuda no fogar ( meses de agosto, setembro e outubro)

Con data 18 de novembro de 2014, o alcalde D. José Muiño Dominguez, dictou a seguinte resolución: “Vista a Ordenanza fiscal reguladora da taxa polo servizo de axuda no fogar que foi publicado no BOP nº 135 do 17 de xullo de 2014. Visto o informe da traballadora social do concello, Nicolas Martin Angelino Ancares no que detalla a relación de persoas usuarias do servizo, a súa capacidade económica e o número de horas que foron atendidas nos meses de agosto, setembro e outubro de 2014. Elaborados os padróns mensuais que conteñen as liquidacións da taxa pola prestación do servizo do SAF no mes de agosto/2014, setembro/2014 e outubro/2014, en base aos datos facilitados pola Traballadora Social do concello. Tendo en conta o establecido no artigo 21.1. f) da Lei 7/1985, reguladora das bases de réxime local, que atribúe a esta alcaldía o desenrrolo da xestión económica dacordo co orzamento aprobado. PRIMEIRO.- Aprobar os padróns mensuais da taxa pola prestación do servizo de axuda no fogar correspondentes ao meses de agosto, setembro e outubro de 2014. O padrón correspondente ao mes de agosto consta de 42 contribuíntes e un importe total de 1.930,73 €. O padrón correspondente ao mes de setembro consta de 42 contribuíntes e un importe total de 1979,33 €. O padrón correspondente ao mes de outubro consta de 44 contribuíntes e un importe total de 2.050,77 €. SEGUNDO.- Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde-Presidente, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución. Cabana de Bergantiños, 18 de novembro de 2014. O alcalde Asdo. José Muiño Domínguez
02/12/2014 | Administración LocalMunicipal
Cabana de Bergantiños
Edicto de aprobación inicial de modificación de crédito

Aprobado polo Pleno desta Corporación en sesión ordinaria celebrada o día 27 de novembro de 2014 o expediente de modificación de créditos MC 14/2014 TC de transferencia de crédito, dentro do vixente Orzamento Municipal, por un importe 16.000,00 €, en cumprimento co disposto no art.179.4 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse ao público, por prazo de quince días hábiles, na intervención deste Concello, a fin de que durante o mesmo, que comezará a contarse dende o día seguinte ao da inserción do presente edicto no BOP, poidan formularse as reclamacións que se consideren pertinentes, as cales deberán ser dirixidas ao Sr. Alcalde-Presidente deste Concello. Cabana de Bergantiños, 28 de novembro de 2014 O ALCALDE, Asdo./ José Muiño Domínguez
02/12/2014 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. Fiscaliz. e Control Financ. Sec. Control II
Citación para notificar por comparecencia

Téndose intentada a notificación e de conformidade co que establece o artigo 59.5 en relación co artigo 61 da Lei 30/92 do réxime xurídico das administracións públicas e do procedemento administrativo común, non sendo posible notificarlles aos interesados en varios procedementos, cítaselles aos que figuran neste anuncio, para que no prazo de 15 días naturais, contados dende o seguinte ao desta publicación, para que comparezan persoalmente ou mediante representante debidamente acreditado nas oficinas do Servizo de fiscalización e control financeiro, negociado de control financeiro de luns a venres, en horario de 9 a 14 ao efecto de practicarlles as notificacións que se indican. Transcorrido o citado prazo sin comparecer, a notificación entenderase producida a todos os efectos legais ó día seguinte do vencemento do prazo antes sinalado. A Coruña, 26 de anovembro de 2014 O Presidente, O Secretario Diego Calvo Pouso José Luis Almau Supervía
02/12/2014 | Administración LocalMunicipal
Ortigueira
Secretaría
Aprobación inicial do orzamento municipal para o exercicio 2015

Aprobado inicialmente polo Concello Pleno, en sesión ordinaria realizada o 28 de novembro de 2014, o Orzamento Xeral, Bases de Execución, e Cadro de Persoal para o exercicio económico 2015, exponse ao público o expediente polo prazo de quince días desde a publicación do presente anuncio, a efectos de reclamacións, de acordo co previsto no artigo 169 do Texto Refundido da Lei reguladora das facendas locais aprobado por Real Decreto Lexislativo 2/2004, de 5 de marzo. De conformidade co acordo adoptado, o orzamento considerarase definitivamente aprobado se durante o citado prazo non se presentan reclamacións. Ortigueira, 28 de novembro de 2014 O alcalde Rafael J. Girón Martínez
02/12/2014 | Administración LocalMunicipal
Moeche
Delegación de competencias da Alcadía

Por Resolución de Alcaldía n.º 134 de data 22 de novembro de 2014 aprobouse a Resolución cuxa parte dispositiva transcríbese literalmente: PRIMEIRO. Delegar en D. Roberto Carlos Bouza Sedes, Primeiro Tenente de Alcalde, a totalidade das funcións da Alcaldía, nos termos do artigo 23.3 Lei 7/1985, de 2 de abril, Reguladora das Bases do Réxime Local, durante o período comprendido entre os días 24 ata o 28 de novembro de 2014, ambos os dous incluídos SEGUNDO. A delegación comprende as facultades de dirección e de xestión, así como a de resolver os procedementos administrativos oportunos mediante a adopción de actos administrativos que afecten a terceiros. TERCEIRO. O órgano delegado ha de informar a esta Alcaldía, a posteriori, e, en todo caso, cando se lle requira para iso, da xestión realizada e das disposicións ditadas no período de referencia, e con carácter previo daquelas decisións de transcendencia, tal e como se prevé na o artigo 115 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. CUARTO. A delegación conferida no presente Decreto requirirá para a súa eficacia a aceptación do órgano delegado, entendéndose esta outorgada tacitamente se non se formula ante esta Alcaldía expresa manifestación de non aceptación da delegación no termo de tres días hábiles contados desde o seguinte a aquel en que lle sexa notificada esta resolución. QUINTO. A presente resolución será publicada no Boletín Oficial da Provincia, dándose conta do seu contido ao Pleno da Corporación na primeira sesión que esta celebre. SEXTO. No non previsto expresamente nesta resolución aplicaranse directamente as previsións da Lei 7/1985, de 2 de abril, Reguladora das Bases do Réxime Local, e do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, en canto ás regras que para a delegación establécense nas devanditas normas O que se publíca, para os efectos oportunos, de acordo co previsto no artigo 44.2 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais Moeche a 14 de novembro de 2014 O Alcalde, Asd. Diego Pedro Petrirena Picar
12/12/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.46838. Rehabiliatación de vivenda e hórreo. Concello de LarachaDH. W15.46838. Rehabiliatación de vivenda e hórreo. Concello de Laracha

Laura Rosa Hamidoun Garciapons, solicita de Augas de Galicia por atoparse nas marxes do río s/d, a autorización de obras, na parcela 001701600NH39A0001RG, no lugar de Samirans, parroquia de Lendo (San Xián), Concello de Laracha (A) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.46838. As obras solicitadas consisten na rehabilitación, dunha vivenda composta de planta baixa, primeira e baixo-cuberta e un hórreo; ademais da demolición de varios alpendres. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Laracha (A) ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 27 de novembro de 2014 O xefe do servizo territorial Néstor Rodríguez Arias
12/12/2014 | Administración LocalMunicipal
Carballo
Modificación do ficheiro de control de acceso nas instalacións deportivas municipais do Concello de Carballo

Na sesión ordinaria da Xunta de Goberno Local do 8 de setembro de 2014, aprobouse a creación do ficheiro público no rexistro xeral da axencia española de datos para cometer á adaptación do sistema de usuarios/as dos servizos deportivos municipais. Dito acordo foi publicado no BOP nº 187 de 1 de outubro de 2014. Foi detectado un erro na transcrición de dito ficheiro que foi rectificado por acordo da Xunta de Goberno Local de 1 de decembro de 2014, cuio texto correcto é o seguinte: ANEXO I FICHEIRO: CONTROL DE ACCESO NAS INSTALACIÓNS DEPORTIVAS MUNICIPAIS 1. ÓRGANO, ENTE OU AUTORIDADE ADMINISTRATIVA RESPONSABLE DO FICHEIRO: Concello de CARBALLO 2. ÓRGANO, SERVIZO OU UNIDADE ANTE O QUE DEBERÁN EXERCITAR OS DEREITOS DE ACCESO, RECTIFICACIÓN, CANCELACIÓN E OPOSICIÓN: Concello de CARBALLO. Praza do Concello, 15100 - Carballo, A Coruña.3. NOME E DESCRICIÓN DO FICHEIRO QUE SE CREA: “Servizos deportivos municipais”. Conxunto de datos de persoas usuarias ao abono das instalacións, dos cursos, do aluguer de instalacións e da tarxeta de control de acceso ás piscinas.4. Trátase dun FICHEIRO DE CARÁCTER INFORMATIZADO.5. MEDIDAS DE SEGURIDADE: nivel básico.6. TIPOS DE DATOS DE CARÁCTER PERSOAL QUE SE INCLUIRÁN NO FICHEIRO: Nome, apelidos, enderezo, teléfono e NIF.7. FINALIDADE DO FICHEIRO: a recollida de datos das persoas usuarias dos servizos deportivos municipais (abono, cursos, aluguer, etc.). 8. COLECTIVOS SOBRE OS QUE SE PRETENDE OBTER DATOS OU RESULTEN OBRIGADOS A SUMINISTRALOS: persoas usuarias dos servizos deportivos municipais.9. PROCEDENCIA DOS DATOS: o propio interesado.10. PROCEDEMENTO DE RECOLLIDA: A través dos formularios oficias aprobados 11. ÓRGANOS E ENTIDADES DESTINATARIOS DAS CESIÓNS PREVISTAS: Forzas e corpos de seguridade así como, eventualmente, persoal auxiliar das mesmas.12. NON HAI TRANSMISIÓN INTERNACIONAL DE DATOS PREVISTA. O presente acordo entrará en vigor ao día seguinte da súa publicación no Boletín Oficial da Provincia. Carballo, 4 de decembro de 2014. O alcalde Evencio Ferrero Rodríguez
12/12/2014 | Administración LocalMunicipal
Coristanco
Incoación de expediente de baixa de oficio no padrón municipal de habitantes

Posto en coñecemento desta alcaldía que D. JORGE ANGEL SENDIU MIKOV, con DNI número XXXXXXXXX, non reside no domicilio no que figura inscrito, situado no lugar de Outeiro-Xaviña, nº 12, parroquia de Coristanco deste municipio e en base ao establecido no artigo 72 do Real decreto 2612/1996, de 20 de decembro, polo que se modifica o Regulamento de poboación e demarcación territorial das entidades locais aprobado polo Real decreto 1690/1986, do 11 de xullo, comunícaselle que: -Procedeuse á incoación de oficio do expediente coa finalidade de dalo de baixa no padrón municipal de habitantes deste municipio, por non cumprir os requisitos establecidos no artigo 54 do mencionado Regulamento. -Realizado informe pola policía local de que non reside no domicilio onde figura inscrito e descoñecendose o seu domicilio actual. -Faise público este anuncio e concédeselle ao interesado un prazo de quince días a contar desde o día seguinte da publicación do presente anuncio no Boletín Oficial da Provincia, para manifestar si está ou non de acordo coa baixa, podendo, neste último caso, alegar e presentar os documentos e xustificacións que estime oportunos, acreditando que é neste ou noutro municipio no que reside o maior número de días ao ano. -No caso de que non se efectúen alegacións, a baixa só poderá levarse a cabo transcorrido o prazo sinalado para os efectos, co informe favorable do Consello de Empadroamento. O expediente con toda a súa documentación pode ser consultado no departamento de Estatística do Concello, na Avda. Fisterra, nº 112 de San Roque-Traba (14147-Cristanco); de luns a venres en horario de 9:00 a 14:00 horas. Coristanco, 26 de novembro de 2014.- O alcalde Antonio Pensado Plágaro
12/12/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 28 de novembro de 2014, da Xefatura Territorial da Coruña, pola que se autoriza administrativamente e se aproba o proxecto de execución dunha instalación eléctrica en Pobra do Caramiñal (IN407A 2013/163)

Resolución do 28 de novembro de 2014, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución dunha instalación eléctrica no concello de Pobra do Caramiñal (IN407A 2013/163-1). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Núm. Expte.: IN407A 2013/163-1 Solicitante: Unión Fenosa Distribución, S. A. Domicilio social: Avda. de Arteixo, 171, 15007 - A Coruña. Denominación: recuamento LMTA Políg. Ind. A Tomada (PMR 805 “LA TOMADA”). Situación: Concello de Pobra do Caramiñal. Características técnicas: Liña de media tensión aérea a 15/20 KV, cunha lonxitude de 0,091 km, coa orixe en apoio n.º 10 existente da LMTA PMR 805 “LA TOMADA” (Expte.257/3), en conductor LA-110, e final en apoio tipo celosía proxectado C-18/4500 a intercalar entre os apoios n.º 10 e n.º 11 da LMTA PMR 805 “LA TOMADA” (Expte.257/03). Cumpridos os trámites ordenados na Lei 54/1997, do 27 de novembro (BOE n.º 285), do sector eléctrico, e no título VII, capítulo II do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra esta resolución, que non é definitiva en vía administrativa, cabe interpor recurso de alzada ante o conselleiro de Economía e Industria no prazo dun mes contado a partir do día seguinte ao da súa notificación ou publicación nos termos establecidos nos artigos 107, 110, 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común (modificada pola Lei 4/1999, do 13 de xaneiro), sen prexuízo de que os interesados poidan interpor calquera outro recurso que se considere pertinente. A Coruña, 28 de novembro de 2014. O xefe territorial Isidoro Martínez Arca
12/12/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. V15.45684. Manuel Bermúdez Pose. Cabana de Bergantiños

THOMAS JOHN SUSAN KATHLEEN GARZARAN BULBOACA, de conformidade co artigo 245 do Regulamento do dominio público hidráulico, solicita autorización para o vertido por infiltración no terreo (cunca do río Anllóns) dun caudal máximo de 410,32 m3/ano de augas residuais industriais depuradas e dun caudal máximo de 21,60 m3/ano de augas residuais fecais depuradas procedentes dunhas instalacións industriais dedicadas ao despece de vehículos fóra de uso localizadas na estrada AC-552, p. k. 46,300, no lugar do Vao – Riobó (t. m. Cabana de Bergantiños). As augas residuais industriais xeradas no interior da nave na que se desenvolve a actividade, son recollidas nunha rede de drenaxe e conducidas para o seu tratamento nun separador de hidrocarburos de clase I en PRFV dotado de decantador, célula coalescente e obturador automático deseñado para un caudal de 25 L/s, de 6 m3 de volume e dimensións 4,3 m de lonxitude e 1,4 m de diámetro. As augas residuais fecais xeradas no vestiario que dá servizo ás instalacións son tratadas nunha fosa séptica de decantación-dixestión deseñada para 5 habitantes equivalentes de 1.100 L de capacidade e dimensións 1,2 m de diámetro e 1,4 m de altura. As augas residuais industriais e fecais depuradas son vertidas conxuntamente ao dominio público por infiltración no terreo (cunca do río Anllóns) mediante tres conducións de drenaxe de PVC de 250 mm de diámetro en cadansúa zanxa filtrante de 5 m de lonxitude, 0,5 m de anchura e 1,1 m de profundidade no punto de coordenadas UTM (ETRS89): X=513.888; Y=4.778.670. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela, e no Servizo Territorial Norte de Augas de Galicia sito no Edificio administrativo da Xunta de Galicia en Monelos, na rúa Vicente Ferrer, núm.2 – 9º andar da Coruña, onde se atopa exposto o proxecto para que poida ser examinado por quen desexe. Santiago de Compostela, 28 de novembro de 2014 O xefe da Área de Vertidos Asdo.: Manuel Morato Miguel
12/12/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.47095. Acondicionamento de camiños. Concello de Cedeira

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Concello de Cedeira, solicita de Augas de Galicia por atoparse nas marxes do río Ervellas e outros, a autorización de obras, no lugar de Sarandós e A Pasada, parroquia de San Román de Montoxo (San Román), concello de Cedeira (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.47095. As obras solicitadas consisten na execución do proxecto de: “Acondicionamento de camiños municipais en Os Candales e Veciñeira”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cedeira ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 26 de novembro de 2014. O xefe do Servizo Territorial Néstor Rodríguez Arias
12/12/2014 | Administración LocalMunicipal
Malpica de Bergantiños
Secretaría
Aprobación definitiva de suplemento de crédito 2/2014

Aprobación definitiva do suplemento de crédito 2/2014 Aprobado inicialmente polo Pleno da Corporación con data 13 de novembro de 2014 o expediente de suplemento de crédito 02/2014 do orzamento vixente por importe de 100.0090,58 € e ao non terse presentado reclamacións ao mesmo dentro do prazo regulamentario de exposición ao público, segundo anuncio inxerido no BOP n.º 221 do día 18 de novembro de 2014, considérase definitivo o devandito acordo de aprobación e faise público para xeral coñecemento o resumo por capítulos dos créditos do estado de gastos do orzamento deste Concello que, tras a a devandita modificación, amosa o seguinte xeito: O que se fai público par xeral coñecemento, conforme ao disposto nos artigos 20.3 e 38.2 do Real decreto 500/1990, do 20 de abril. Contra esta aprobación definitiva, poderá interpoñerse directamente recurso contencioso administrativo no prazo de dous meses, contados ao día seguinte da presente publicación. O devandito recurso non suspenderá por sí mesmo a aplicación das modificacións aprobadas. Malpica de Bergantiños, 9 de decembro de 2014. O ALCALDE Asdo.: Eduardo José Parga Veiga
12/12/2014 | Administración LocalMunicipal
Arteixo
Urbanismo
Expediente 178/07, declarando ineficacia licenza outorgada á entidade Promomato 2005 S. L.

Expte.178/07, declarando ineficacia licenza outorgada á entidade PROMOMATO 2005 S. L. De conformidade co disposto polos artigos 59.5 e 61 da Lei 30/1992, de 26 de novembro, de réxime xurídico das administracións públicas e do procedemento administrativo común, e toda vez que foi intentada sen éxito a notificación persoal, notifícase á sociedade PROMOMATO 2005 S. L., con último domicilio coñecido no Concello de A Coruña, que pola Alcaldía Presidencia deste Concello en data 17.11.2014 ditouse Resolución núm.2146/2014, na que se dispón o seguinte: “Primeiro.- Declarar a ineficacia da licenza outorgada á entidade PROMOMATO 2005, S. L. para ampliación de edificio de 24 vivendas, garaxe e locais consistente en soto, semisoto e planta baixa, tres plantas e baixo cuberta na Travesía de Meicende 49-51, notificada o 22/12/08, por non ter cumprimentadas as condicions ás que tiña subordinada a eficacia da mesma e transcorridos os prazos regulamentarios a tal efecto, agás o dereito de propiedade e sen prexuízo de terceiros. Segundo.- Dar traslado da resolución que se adopte ao departamento de disciplina en relación co expediente OE 62/13 DU aos efectos que estime oportunos e acordar as medidas cautelares necesarias para garantir a total interrupción das obras, e ao departamento de rendas aos efectos que estimen oportunos. Terceiro.- Notificar a resolución ao promotor e aos directores das obras, de execución e coordinador de seguridade e saúde.” O interesado poderá comparecer, no prazo de dez días hábiles, contados dende o seguinte ao da publicación deste anuncio, nas oficinas do Departamento de Urbanismo, sitas no edificio do Concello, Praza Alcalde Ramón Dopico núm.1, en horario de luns a venres de 09:00 a 14:00 horas, para o coñecemento íntegro da mencionada Resolución e constancia de tal coñecemento. O presente anuncio remitirase, así mesmo, ao concello correspondente ao último domicilio coñecido do interesado ao obxecto de que proceda á súa publicación no seu taboleiro de edictos. Arteixo, 03 de decembro de 2014. O ALCALDE-PRESIDENTE, Por delegación, Decreto 989/2011, Asdo.: Luis Alberto Castro Calvete. Concelleiro de Urbanismo.
12/12/2014 | Administración LocalMunicipal
Culleredo
Medio, Obras e Servizos
UME/2014/295 herederos de María Veira Naya

Ao non ser posible a práctica de notificación de resolución ao interesado que mais abaixo se indica, por causas non imputables a esta Administración, de conformidade co disposto nos artigos 59 e 61 da vixente Lei 30/92, de 26 de novembro de réxime xurídico das administracións públicas e procedemento administrativo común, se pon de manifesto que o expediente de xestión de biomasa UME/2014/295 atópanse a súa disposición na Area de Medio Ambiente Servizos e Obras do Concello de Culleredo situado na R/Concello, 12-15189-Culleredo en horario de 9 a 14 horas, para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio, significándolle que transcorrido o mesmo, a notificación entenderase producida a todos os efectos legais. HEREDEROS DE ROSA BELEN TUELLS SALVADOR Culleredo, 04 de decembro de 2014. O concelleiro delegado da área de Medio Ambiente, Servizos e Obras Asdo: Narciso Marzoa Martínez P. D.(Resolución de 14.11.2011, BOP nº 222 de 22.11.2011)
12/12/2014 | Administración LocalMunicipal
Coristanco
Incoación de expediente de baixa de oficio en padrón municipal de habitantes

Tendo coñecemento esta alcaldía de que D. LIU MALOUK PELAEZ, con DNI número XXXXXXXXX, non reside no domicilio no que figura inscrito deste municipio e en base ao establecido no artigo 72 do Real decreto 2612/1996, de 20 de decembro, polo que se modifica o Regulamento de poboación e demarcación territorial das entidades locais aprobado polo Real decreto 1690/1986, do 11 de xullo, comunícaselle que: -Procedeuse á incoación de oficio do expediente coa finalidade de dalo de baixa no padrón municipal de habitantes deste municipio, por non cumprir os requisitos establecidos no artigo 54 do mencionado Regulamento. -Realizado informe pola policía local de que non reside no domicilio onde figura inscrito e descoñecendose o seu domicilio actual. -Faise público este anuncio e concédeselle ao interesado un prazo de quince días a contar dende o día seguinte da publicación do presente anuncio no Boletín Oficial da Provincia, para manifestar si está ou non de acordo coa baixa, podendo, neste último caso, alegar e presentar os documentos e xustificacións que estime oportunos, acreditando que é neste ou noutro municipio no que reside o maior número de días ao ano. -No caso de que non se efectúen alegacións, a baixa só poderá levarse a cabo transcorrido o prazo sinalado para os efectos, co informe favorable do Consello de Empadroamento. O expediente con toda a súa documentación pode ser consultado no departamento de Estatística do Concello, na Avda. Fisterra, nº 112 de San Roque-Traba (15147-Coristanco), de luns a venres en horario de 9:00 a 14:00 horas. Coristanco, 26 de novembro de 2014.- O alcalde Antonio Pensado Plágaro
12/12/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Administración Industrial
Información pública. Número de expediente: IN407A 2014/18

Resolución do 2 de decembro de 2014, da Xefatura Territorial de A Coruña, pola que se concede a autorización administrativa previa e de construcción da instalación eléctrica que se describe no concello de NARÓN (Núm. expte: IN407A 2014/18). Visto o expediente para outorgamento de autorización administrativa previa e de construcción da instalación eléctrica que a seguir se cita: - Solicitante: VEGO SUPERMERCADOS, S. A. - Enderezo social: GAMBRINUS, 9-11, POL. A GRELA, 15008 A CORUÑA. - Denominación: LMT, CS E CT DE 630 KVA PARA SUPERMERCADO EROSKI CENTER. - Situación: POLIGONO A GANDARA. - Descricións técnicas: LMT SOTERRADA EN ANEL, CABLE 12/20KV, 1*240 MM 2 AL, DE 2 X 91 M DE LONXITUDE. ENTRONQUE NO APOIO NÚM.33 NA LMT CRN-705 DE UNION FENOSA. CENTRO DE SECCIONAMENTO EN CASETA PREFA-BRICADA COMPARTIDA CO CT, CON 3 INTERRUTORES-SECCIONADORES DE 24 KV, 400 A. CENTRO DE TRANSFORMACION EN CASETA PREFABRICADA DE FORMIGON CON TRANSFORMADOR DE 630 KVA, RELACIÓN 15-20/0,42 KV, EN BAÑO DE ACEITE. APARELLAXE DE MANOBRA, PROTECCIÓN E MEDIDA EN CABINAS METALICAS PREFABRICADAS. Cumpridos os trámites ordenados na Lei 24/2013, do 26 de decembro (BOE núm.310), do sector eléctrico e no título VII, capítulo II do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica e de acordo coa Resolución do 19 de febreiro de 2014 da Dirección Xeral de Enerxia e Minas pola que se aproba o procedemento de autorización administrativa de construcción(DOG núm.54), esta Xefatura Territorial resolve: Conceder a autorización administrativa previa e a autorización administrativa de construción da devandita instalación, cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuizo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra a presente resolución, que non é definitiva en vía administrativa, cabe interpor recurso de alzada ante o Conselleiro de Economía e Industria no prazo dun mes contado a partir do día seguinte ao da súa notificación ou publicación nos termos establecidos nos artigos 107, 110, 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común (modificada pola Lei 4/1999, do 13 de xaneiro), sen prexuízo de que os interesados poidan interpor calquera outro recurso que se considere pertinente. A Coruña, 2 de decembro de 2014. O xefe territorial Isidoro Martínez Arca
12/12/2014 | Administración LocalMunicipal
Fene
Servizos Económicos e Tributarios
Anuncio cobranza padróns fiscais outubro 2014 SAF a través da Lei de dependencia e programa básico de axuda no fogar

Por Resolución da Alcaldía núm.1267/2014, de 27/11/2014, aprobáronse os padróns fiscais correspondentes ao mes de outubro do exercicio 2014 de Servizo de Axuda no Fogar a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 15 días, a contar dende o seguinte á publicación do presente Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Recursos: Durante o prazo de exposición pública os interesados poderán examinalos e formular, contra os actos que se notifiquen, perante a Alcaldía, o recurso de reposición regulado no artigo 14.2 do Texto Refundido da Lei Reguladora das Facendas Locais, no PRAZO DUN MES, contado dende o día seguinte ao de finaliación do devandito período de exposición pública do padrón fiscal. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, na súa nova redacción dada pola Lei 4/1999, de 13 de xaneiro. Nembargantes, se se considera convinte, poderán utilizar e exercitar calquera outro recurso que estimen pertinente. Período de cobro: DOUS MESES, do día 01/12/2014 e ata o 30/01/2015. Transcorrido o prazo indicado procederase a esixi-los xuros de mora e os recargos que establecen os artigos 26 e 28 da Lei Xeral Tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 28 de novembro de 2014 O alcalde, Asdo. Gumersindo P Galego Feal
12/12/2014 | Administración LocalMunicipal
Paderne
Anuncio de aprobación inicial do orzamento 2015

ANUNCIO O Pleno municipal deste Concello, en sesión extraordinaria celebrada o día 9 de decembro de 2014, aprobou inicialmente o orzamento xeral para o exercicio 2015, o cadro de persoal, bases de execución orzamentaria e demais documentos integrantes do mesmo, polo que en cumprimento do disposto no artigo 169 do Real decreto lexislativo 2/2004, do 5 de marzo, exponse ó público durante o prazo de 15 días hábiles, que comezará a contar dende o día seguinte ó da inserción do presente edicto no Boletín Oficial da Provincia, para que durante o mesmo as persoas interesadas poidan examina-lo e presentar reclamacións ante o Pleno nos termos establecidos polos artigos 170 do TRLRLF e artigo 22 do Real decreto 500/1990. Paderne,10 de decembro de 2014. O ALCALDE-PRESIDENTE ASDO.: CÉSAR LONGO QUEIJO
12/12/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.47053. Cobertizo. Concello de Cariño

Marta Concepcion Ilban Abounasr, solicita de Augas de Galicia por atoparse nas marxes do río s/d, a autorización de obras, no polígono 4, parcela 1498, no lugar de A Gándara, parroquia de A Pedra (Santa María), Concello de Cariño (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.47053. As obras solicitadas consisten na construción dun cobertizo de planta baixa cunhas dimensións de 10,00x5,00 m, destinado a abrigo do gando. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cariño ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 26 de novembro de 2014 O xefe do servizo territorial Néstor Rodríguez Arias
12/12/2014 | Administración LocalMunicipal
A Laracha
Aprobación definitiva de expediente de crédito extraordinario-suplemento de crédito 02/2014

EDICTO Tendo quedado definitivamente aprobado o expediente de crédito extraordinario-suplemento de crédito número 2 de 2014, por acordo do Pleno adoptado en sesión celebrada o día 5 de novembro de 2014 e polo transcurso do prazo de 15 de días de exposición ó público, en cumprimento do disposto no artigo 169.3 do Real decreto lexislativo 2/2004 polo que se aproba o texto refundido da Lei reguladora das facendas locais, faise público que o Orzamento do ano 2014, tras da entrada en vigor do devandito expediente, tanto no estado de gastos como no estado de ingresos, ascende á cantidade de OITO MILLÓNS VINTESEIS MIL CINCOCENTOS NOVENTA E UN EURO, CON NOVENTA E CATRO CÉNTIMOS DE EURO (8.026.591,94 €), correspondendo a cada capítulo as cantidades que de seguido se expresan, segundo o seguinte detalle: A Laracha, 4 de decembro de 2014. O ALCALDE José Manuel López Varela
12/12/2014 | Administración LocalMunicipal
Ponteceso
Intervención - Tesouraría
Aprobación definitiva expediente de modificación de créditos núm.28 por transferencia de créditos núm.17/2014

O Pleno do Concello de Ponteceso, na sesión do 27 de outubro de 2014, acordou aprobar inicialmente o expediente de modificación de créditos número 28 por transferencia de créditos número 17/2014. As persoas interesadas non presentaron reclamacións no período de exposición pública (do 8 de novembro ao 26 de novembro, ambos os dous incluídos -BOP núm.214, do 07.11.2014), polo que o acordo queda aprobado definitivamente. O resumo da clasificación económica do orzamento, incorporando as modificacións aprobadas, queda como segue: O que fago público para os efectos oportunos, facendo constar que, contra a aprobación definitiva deste expediente, as persoas interesadas poderán interpoñer directamente o recurso contencioso-administrativo ante a sala correspondente Tribunal Superior de Xustiza de Galicia, no prazo de dous meses, contados a partir da aprobación definitiva. Ponteceso, 1 de decembro de 2014 O alcalde José Luis Fondo Aguiar
12/12/2014 | Administración LocalMunicipal
Mazaricos
Aprobación inicial Orzamentos 2015

O Pleno do Concello de Mazaricos, en Sesión de data 27 de novembro de 2014, aprobou inicialmente o Orzamento da Entidade para o exercicio 2015. Segundo o previsto no artigo 169 do RDL 2/2004, polo que se aproba o Texto Refundido da Lei Reguladora das Facendas Locais, sométese a exposición pública este acordo inicial, a efectos de presentación de reclamacións e suxerencias perante o Pleno, por un prazo de quince días hábiles a contar dende a data de publicación do presente Anuncio no Boletín Oficial da Provincia. En Mazaricos, a 27 de novembro de 2014 O ALCALDE José Manuel Santos Maneiro
12/12/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.46902. Vivenda unifamiliar. Concello de Arteixo

Margarita Patricia Guibelalde Bizoi, solicita de Augas de Galicia por atoparse nas marxes do río Bolaños ou Arteixo, a autorización de obras, no polígono 50, parcela 1667, no lugar de Regocheo, parroquia de Loureda (Santa María), Concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.46902. As obras solicitadas consisten na construción dunha vivenda unifamiliar composta de planta soto e baixa. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 27 de novembro de 2014 O xefe do servizo territorial Néstor Rodríguez Arias
12/12/2014 | Administración LocalMunicipal
Vilasantar
Corrección de erros da convocatoria de concurso para a contratación laboral temporal dun técnico deportivo no concello de Vilasantar

Na convocatoria de concurso para a contratación laboral temporal dun técnico deportivo no Concello de Vilasantar pon que o prazo de presentación de instancias será de dez días hábiles a partir do seguinte ó da publicación do anuncio desta convocatoria no Boletín Oficial da Provincia. Engádese que as instancias presentadas noutros rexistros que non sexan o do Concello de Vilasantar deberán achegarnos por fax toda a documentación presentada antes de que remate o prazo de presentación de instancias. O número de fax para o envío da documentación é o 981778166. Para calquera dúbida poden chamar ao teléfono 981778169. Vilasantar, 9 de decembro de 2014. O alcalde. Sergio Julian Bojados De San Luis.
12/12/2014 | Administración LocalMunicipal
Vilasantar
Expediente de modificación de créditos número 04T/14

O pleno do Concello, en sesión do día 10 de decembro de 2014, aprobou o expediente de modificación de créditos nº 04T/2014 de transferencia de créditos. Sométese o expediente de modificación de créditos ao trámite de información pública durante o prazo de quince días hábiles, a contar dende o seguinte á data de publicación deste anuncio no BOP, ao abeiro do disposto no artigo 177.2 en relación ao 169.1 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais. Se contra o mesmo non se formulasen reclamacións no devandito prazo quedará definitivamente aprobado. Contra a aprobación definitiva poderá interpoñerse directamente recurso contencioso administrativo no prazo de dous meses, contados a partir de data na que se produza de xeito expreso ou tácito, segundo o previsto no artigo 171 do RDL 2/2004, do 5 de marzo, polo que se aproba o texto refundido da lei reguladora das facendas locais. Vilasantar, 10 de decembro de 2014 O alcalde Fernando Pérez Fernández
12/12/2014 | Administración LocalMunicipal
Vimianzo
Aprobación definitiva expedientes de suplemento de crédito SC/02/2014 e crédito extraordinario CE/02/2014

En cumprimento do artigo 169.1, por remisión do 177.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, ao non presentarse alegacións durante o prazo de exposición ao público, quedan automaticamente elevados a definitivo os acordos plenarios de data 14 de novembro de 2014, de aprobación dos expedientes de modificación de créditos CE/02/2014 de crédito extraordinario e SC/02/2014 de suplemento de crédito por importes de 70.540,38 e 256.971,05 €. Asimesmo, en cumprimento dos artigos 169.3 da citada Lei e 20.3 do Real Decreto 500/1990, de 20 de abril, faise público o resumo por capítulos do estado de ingresos e gastos: En Vimianzo, a 11 de decembro de 2014 O Alcalde, Manuel Antelo Pazos
12/12/2014 | Administración LocalMunicipal
Arzúa
Padrón da taxa de agua e saneamento

Tras confeccionarse e aprobarse o padrón de suxeitos pasivos da taxa por subminstración de auga, conservación de contadores e acometidas, correspondente ao sexto bimestre de facturación do ano 2014, así como taxa por rede de sumidoiros e cánon da auga; procédese á notificación colectiva de acordo co artigo 102.3 da Lei xeral tributaria, e á apertura dun prazo de 15 días hábiles contado a partir do día seguinte ao da publicación deste anuncio no BOP para que os lexítimos interesados aleguen o que estimen oportuno. O prazo de ingreso voluntario das débedas correspondentes ao sexto bimestre de 2014 será de 2 meses dende a publicación deste anuncio no BOP. Tras transcorrer o dito prazo sen que se efectuase o ingreso, as débedas esixiranse pola vía de constrinximento e devengarán o recargo de constrinximento, xuros de mora e demáis costas que se produzan. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. A falta do pagamento do cánon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do cánon da auga poderase interpoñer reclamación económico administrativa ante a Xunta Superior de Facenda (Consellería de Facenda) no prazo dun mes dende a presente publicación. Arzúa, 28 de novembro de 2014 Asdo. José Luis García López Alcalde-presidente do Concello de Arzúa